বর্তমান এই আধুনিক বিশ্বে সকল ধর্ম মতের মানুষ নিজেদের ধর্মের সাথে আচরণগত ও জ্ঞানগত সম্পর্ক চুকিয়ে ফেলেছে। বর্তমান বিশ্বের ধর্ম পালনকারী বা ধর্মালম্বী হওয়ার দাবীদার, এবং ধর্মীয় নেতাসহ অধিকাংশ মানুষ তাদের মূল ধর্ম শাস্ত্রের সাথেও সম্পর্ক ছেদ করেছে। বাংলাদেশে জন্মগ্রহণের সুবাদে একজন মুসলমান পরিবারের সন্তান বা মুসলমান হিসাবে প্রতিবেশী হিন্দুদের সাথে একসাথে বড় হয়েছি। তারা অনেকেই আমার ছোটবেলার খেলার সাথী এবং আমার নিজ সমাজের অংশ। ছোটবেলা থেকেই জেনেছি যে, হিন্দু সনাতন ধর্মাবলম্বীরা গরুর মাংস ভক্ষণ করে না। কিন্তু বড় হয়ে জানতে পেরেছি যে, হিন্দু ধর্মের নি¤œ বর্ণের মানুষ যেমন- মুচি, মুচার, (ঋষি) মেথর, পাটনী সম্প্রদায়ের মানুষ গরুর মাংস ভক্ষণ করে। আমার নিজ এলাকার (ঋষি) মুচার পল্লীর মানুষদের দেখেছি যে, তারা মৃত গরুর চামড়া ছিলে নেয়। মুচি সম্প্রদায়ের লোকদেরকে দেখেছি তারা মৃত গরুর গোশত কেটে নিয়ে যায়। শুনেছি তারা মৃত গরুর গোশত রান্না করে ভক্ষন করে। বাংলাদেশের অতি সুপরিচিত উপজাতি সাঁওতাল সম্প্রদায় যারা এখনও খ্রীষ্টান ধর্ম গ্রহণ করেনি তারা দুর্গাপূজা করে। উপজাতীয় সাঁওতালরা গরুসহ একপাটি দাঁত বিশিষ্ট, দুই পাটী র্দাত বিশিষ্ট, নখর যুক্ত এবং খুরযুক্ত সকল হিংস্র ও অহিংস্র প্রাণী শিকার করে এবং তার গোশত ভক্ষণ করে। বাংলাদেশের আরেকটি সুপ্রসিদ্ধ উপজাতি ওঁড়াও সম্প্রদায়ের লোকজন নিজেদেরেকে হিন্দু ধর্মের চর্তুবর্ণের অন্যতম ক্ষত্রীয় সম্প্রদায়ের অন্তর্ভুক্ত হওযার দাবী করে। তারাও গরুসহ সকল হিংস্র, অহিংস্র ক্ষুরযুক্ত, নখরযুক্ত, প্রাণী ও পাখির গোশত বা মাংস ভক্ষণ করে। তাদের ধর্র্মীয় বিশ্বাসে এটাও আছে যে, তাদের দেবতার লিখিত একটি বাণী গাছের শুকনা পাতায় লেখা ছিল। ঐ পাতাটি একটি গরু খেয়ে ফেলে। সেই হিসাবে গরু একটি অপরাধী প্রাণী। প্রতি বৎসর ওঁড়াও সম্প্রদায়ের মানুষ বিভিন্ন এলাকায় একটি গরুকে পর্যাপ্ত পরিমাণ খাদ্য খাওয়ায়ে একটি নির্দিষ্ট দিনে পিটিয়ে হত্যা করে এবং ঐ হত্যাকৃত গরুটির মাংস রান্না করে খেয়ে গো-মাংস খাওয়ার উৎসব পালন করে। ঐ উৎসবটি তাদের ধর্মীয় কর্তব্য হিসাবে তারা পালন করে আসছে। যাহোক ছোট বেলায় নি¤œ শ্রেণীতে পড়ার সময় বাংলা এবং ইংরেজী পরীক্ষার খাতায় গরুর রচনা লিখেছি। আমাদের গোয়াল ঘরেও অনেক গরু ছিল এখানো আছে। গোয়াল ঘরের গাভী, বলদ, বাছুর এড়ে সকল গরুর সাথে এক ধরনের একটি মমত্ববোধ সৃষ্টি হয়। বিশেষত: আমার মধ্যে এ ধরনের মমত্ববোধ অত্যন্ত প্রবল। যা এখানো আছে। ছোট বেলায় বাড়ীর কোন গরু বিক্রি হলে বা জবেহ করা হলে আমি নীরবে কেঁদেছি। বিক্রিত বা জবেহকৃত গরুটির শোক সামলাতে অনেক সময় লেগেছে।